section_heading: Koncept igre
paragraph_text: Command & Conquer sadrži dvije kampanje za jednog igrača, po jednu za svaku frakciju; igrač mora izvršiti niz misija na karti kampanje za odabranu frakciju. Cilj većine misija obično je uništavanje jedinica odnosno uništavanje neprijateljskih zgrada / preuzimanje nadzora nad njima, pri čemu svaka misija započinje kratkim izvještajem oblikovanim kombinacijom računalnih animacija i videozapisa (FMV). Ponekad tijekom kampanje igrač može odabrati misiju po želji, pa tako i različite scenarije.